Το ακλόνητο επιχείρημα «αφού δεν έχεις καταθέσεις, τι σε νοιάζει αν λειτουργούν οι Τράπεζες» επεκτείνεται και στο Χρηματιστήριο για όσους δεν έχουν μετοχές. Μπορούν να κλείσουν και τα αεροδρόμια, αφού πόσοι είναι πια αυτοί που ταξιδεύουν αεροπορικώς και οι εθνικές οδοί -που δεν πατάει ψυχή με τέτοια διόδια σε ακτίνα μεγαλύτερη των εκατό χιλιομέτρων από Αθήνα και Θεσσαλονίκη- επίσης δεν έχουν ιδιαίτερη χρησιμότητα για τα «μπάνια του λαού».